🟍 Kedves Diákok, tisztelt Szülők ! 🟔 🟍 🟔 🟍 🟔

Hagyományainkhoz híven az idén is meghirdetjük egynapos autóbuszos kirándulásunkat Bécsbe a Millenium Bp. Kft. szervezésében!

**Program:** Ausztriai napunkon a **belvárosban** teszünk kényelmes sétát, amelynek során megismerkedhetünk Bécs híres látnivalóival (**Operaház vagy Lepkeház**, Stephansdom, Hofburg), majd megtekintjük az adventi díszbe öltözött **Városházát**, amely évről évre a bécsi **karácsonyi vásár** helyszíne is. A téren óriási, szépségesen díszített fenyőfa áll, amelyet különféle ünnepi portékákat és nyalánkságokat kínáló árusok sokasága vesz körül. Programunkban szerepel még a gyönyörű **Schönbrunni kastély**, a Habsburg császári család nyári rezidenciájának meglátogatása is.

**Jelentkezés és költségek:**

A jelentkezés a mellékelt táblázat pontos, olvasható kitöltésével, leadásával és a részvételi díj befizetésével válik érvényessé.

**Részvételi díj: 6000,- Ft/fő** (útiköltség + biztosítási díj + idegenvezetés)

**Befizetés: 2014. november 3. 14:30 12.A osztálytermében**

A belépők árát **Euróban hozd magaddal**, amelyet a buszon az idegenvezetőnek kell átadnod.

A belépők pontos összegéről a program véglegesítése után tudunk tájékoztatást adni! Kérem, hogy figyeljétek az **iskolai plakátot** vagy a **honlapot,** kb. 10-15 Euróval számolhattok.

**Egyéb tudnivalók:**

**Időpont:** 2014. december 6. szombat

**Gyülekező:** reggel 5 óra 45 perckor a Jedliknél /József Attila utca/

**Érkezés:** este kb. 22 óra 30 perckor a Jedlikhez

**Szükséges hozni:** - útlevél vagy személyi ig. (útiokmány szükséges!)

* diákigazolvány! (akinek van: nemzetközi!)
* a belépők ára /lehetőleg pontosan/
* egész napra hideg élelem
* költőpénz /ha akarsz vásárolni/
* meleg ruházat

Ne feledjétek, hogy a kirándulás ideje alatt is az iskola házirendje van érvényben!

Fontos, hogy melegen öltözzetek, hiszen az idő nagy részét az utcán töltjük és decemberben már nagyon hideg is lehet!

Csodaszép bécsi élményeket kívánok!

Tengelicsné Pénzes Margit

szervező tanár

✄--------------------------------------------------------------------------------------------------------------

**Jelentkezési lap**

|  |  |
| --- | --- |
| Név: |  |
| Osztály: |  |
| Szül.idő: |  |
| Mobiltelefonod száma: |  |
| Lakcímed: |  |

Hozzájárulok, hogy gyermekem a Millenium Kft. szervezésében a Jedlik Ányos Gimnázium csoportjával a bécsi kiránduláson részt vegyen:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

----------------------------------------------------------------------------------

szülő aláírása és telefonszáma